Ελληνική απογραφή 1940

Απογραφές Πληθυσμού← 19281940→ 1951

Η ελληνική απογραφή του 1940 ήταν η εικοστή τρίτη επίσημη απογραφή του ελληνικού κράτους. Διενεργήθηκε στις 16 Οκτωβρίου 1940Φύλλο εφημερίδας "Έθνος" της 15 Οκτωβρίου 1940, σελ. 1: "Σήμερα μοιράζονται εις όλα τα σπίτια τα Δελτία Απογραφής του πληθυσμού. Αύριον 16 Οκτωβρίου όλοι πρέπει να τα συμπληρώσουν", δώδεκα μέρες πριν από την έναρξη του Ελληνοϊταλικού πολέμου (28 Οκτωβρίου 1940). Παρά το γεγονός ότι τα στοιχεία που συλλέχθηκαν θα έδιναν μια πλήρη απεικόνιση των δημογραφικών χαρακτηριστικών του πληθυσμού, καθώς συλλέχθηκαν στοιχεία μεταξύ άλλων για τη θρησκεία και τη γλώσσα, ωστόσο αυτά δεν επεξεργάστηκαν πλήρως, λόγω του πολέμου και της Κατοχής που ακολούθησε. Εξαιτίας αυτού, η μόνη δημοσίευση που διαθέτουμε δίδει την κατανομή του πραγματικού και νόμιμου πληθυσμού στις υφιστάμενες το 1940 διοικητικές ενότητες.

Ο συνολικός (πραγματικός) πληθυσμός ανήλθε σε 7.344.860 κατοίκους και παρουσίασε αύξηση, σε σχέση με την προηγούμενη απογραφή του 1928, κατά 1.140.176 κατοίκους. Η πυκνότητα του πληθυσμού ήταν 56,8 κάτοικοι ανά τετραγωνικό χιλιόμετρο. Το 32,8% του πληθυσμού ζει σε αστικές περιοχές, το 14,8% σε ημιαστικές και το 52,4% σε αγροτικές περιοχές. Ο πληθυσμός της Περιφέρειας Διοικήσεως Πρωτευούσης ήταν 1.123.346. Η απογραφή κυρώθηκε με Βασιλικό Διάταγμα την 28η Ιανουαρίου του 1946 (ΦΕΚ 29/Α').

 Συγκεντρωτικός πίνακας 
Ο παρακάτω πίνακας δείχνει τον πραγματικό, νόμιμο και μόνιμο πληθυσμό ανά νομούς. Η εδαφική κατάσταση των νομών είναι ίδια με σήμερα, με ορισμένες εξαιρέσεις. Ο σημερινός νομός Λευκάδος που ανήκει στα Ιόνια Νησιά, κατά την απογραφή αποτελούσε επαρχία του νομού Πρεβέζης της Ηπείρου. Στη Θεσσαλία υπάρχουν δύο νομοί: ο νομός Λαρίσης, ο οποίος περιλαμβάνει και το σημερινό νομό Μαγνησίας και ο νομός Τρικάλων, που περιλαμβάνει και το σημερινό νομό Καρδίτσης. Στη Θράκη, ο σημερινός νομός Ξάνθης αποτελεί μέρος του νομού Ροδόπης. Στη Μακεδονία, οι νομοί Ημαθίας και Πιερίας ανήκουν στο νομό Θεσσαλονίκης, ενώ οι σημερινοί νομοί Καστοριάς και Γρεβενών αποτελούσαν, κατά την απογραφή του 1940, μέρος των νομών Φλωρίνης και Κοζάνης αντίστοιχα. Στην Πελοπόννησο, βρίσκεται, επίσης, ενοποιημένος ο νομός Αργολίδος με το νομό Κορινθίας. Στη Στερεά Ελλάδα, εμφανίζονται μαζί οι Αιτωλίας και Ακαρνανίας, Αττικής και Βοιωτίας, Φθιώτιδος και Φωκίδος, ενώ ο σημερινός νομός Ευρυτανίας βρίσκεται, ως επαρχία, στο νομό Αιτωλίας και Ακαρνανίας.

 Διοικητική διαίρεση  Πραγματικός  Νόμιμος  Μόνιμος Βασίλειον της Ελλάδος  7.344.860  7.285.674  7.347.002 Αιγαίο 433.037 488.458 443.405 Νομός Κυκλάδων  129.015  158.524  131.654 Νομός Λέσβου  159.031  169.548  161.832 Νομός Σάμου  69.138  77.184  71.491 Νομός Χίου  75.853  83.202  78.428 Ήπειρος 362.332 383.764 367.695 Νομός Άρτης  65.175  67.028  65.885 Νομός Θεσπρωτίας  62.457  67.383  65.086 Νομός Ιωαννίνων  162.150  174.507  163.301 Νομός Πρεβέζης  72.550  74.846  73.423 Θεσσαλία 573.417 580.029 577.247 Νομός Λαρίσης  322.273  316.940  321.087 Νομός Τρικάλων  251.144  263.089  256.160 Θράκη 359.923 353.249 354.816 Νομός Έβρου  154.773  153.361  153.071 Νομός Ροδόπης  205.150  199.888  201.745 Ιόνιοι Νήσοι 219.562 236.469 223.448 Νομός Ζακύνθου  41.165  45.200  42.148 Νομός Κέρκυρας  111.548  114.931  113.209 Νομός Κεφαλληνίας  66.849  76.338  68.095 Κρήτη 438.239 452.025 442.336 Νομός Ηρακλείου  167.918  169.668  168.717 Νομός Λασιθίου  71.172  73.993  72.352 Νομός Ρεθύμνης  73.056  78.397  74.638 Νομός Χανίων  126.093  129.967  126.632 Μακεδονία 1.759.130 1.702.204 1.728.222 Νομός Δράμας  145.089  136.799  138.245 Νομός Θεσσαλονίκης  577.128  541.259  567.888 Νομός Καβάλας  138.133  135.134  135.789 Νομός Κιλκίς  99.389  100.164  99.816 Νομός Κοζάνης  197.476  206.473  199.667 Νομός Πέλλης  127.597  124.758  127.105 Νομός Σερρών  232.224  217.594  223.132 Νομός Φλωρίνης  156.168  157.662  154.752 Νομός Χαλκιδικής  81.180  82.361  81.828 Πελοπόννησος 1.163.602 1.228.531 1.173.541 Νομός Αργολίδος και Κορινθίας  199.148  204.160  197.009 Νομός Αρκαδίας  170.306  191.478  173.994 Νομός Αχαΐας  222.060  221.557  221.633 Νομός Ηλείας  186.945  199.197  189.729 Νομός Λακωνίας  144.156  156.426  147.076 Νομός Μεσσηνίας  240.987  255.713  244.100 Στερεά Ελλάς 2.035.618 1.845.131 2.032.638 Νομός Αιτωλίας και Ακαρνανίας 251.442  264.797  256.450 Νομός Αττικής και Βοιωτίας 1.394.021  1.180.223  1.380.219 Νομός Ευβοίας 177.076  187.032  179.553 Νομός Φθιώτιδος και Φωκίδος  213.079  225.492  216.416 Άγιον Όρος 4.746 3.131 3.667

 Παραπομπές 

 Πηγές 
 Πληθυσμός της Ελλάδος κατά την Απογραφήν της 16 Οκτωβρίου 1940 - Πραγματικός, νόμιμος και μόνιμος πληθυσμός Αθήνα, Εθνικό Τυπογραφείο 1946
 Απογραφές  - e-Demography
 Οι δηµογραφικές εξελίξεις στη νεώτερη Ελλάδα (1830-2007)  Β. Κοτζαµάνης, Ε. Ανδρουλάκη
 http://www.iospress.gr/ios1991/ios19910224c.htm

1940